Diari Oficial de la Generalitat Valenciana


Sumari del DOGV 4494, del 07-05-2003 (2003/5099)

ORDE de 17 d'abril de 2003, de la Conselleria de Cultura i Educació, per la qual es convoquen ajudes econòmiques a entitats sense ànim de lucre per a l'organització d'activitats de renovació pedagògica i de formació del professorat.
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4494

Data del DOGV
:   07-05-2003

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2003/5099


Data del document
:   17-04-2003

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * personal docent
    * societat sense fins de lucre
    * reciclatge professional
    * ensenyament secundari
    * formació del professorat
    * ensenyament primari
    * suport econòmic
    * nova pedagogia
    * ajuda pública

ORDE de 17 d'abril de 2003, de la Conselleria de Cultura i Educació, per la qual es convoquen ajudes econòmiques a entitats sense ànim de lucre per a l'organització d'activitats de renovació pedagògica i de formació del professorat. [2003/5099]
  
La Llei Orgànica 10/2002, de 23 de desembre, de Qualitat de l'Educació, té com un dels principis de qualitat el reconeixement de la funció docent com a factor essencial de la qualitat d'educació, i manifesta l'atenció prioritària a la formació i actualització dels docents i a la seua promoció professional.
  
La Llei Orgànica 10/2002, abans mencionada, assenyala en l'article 59.4 que les administracions educatives establiran els procediments que permeten la participació del professorat dels centres sostinguts amb fons públics, en els plans de formació, així com en els programes d'investigació i innovació.
  
Per tot això, i fent ús de les competències que em conferix l'article 35 de la Llei de la Generalitat Valenciana 5/1983, de 30 de desembre, de Govern Valencià,
  
ORDENE
  
Primer
  
Es convoquen ajudes econòmiques destinades a entitats sense ànim de lucre per a l'organització, durant l'any 2003, d'activitats de formació dirigides al personal docent que està en situació d'activitat o que exercix funcions de suport escolar en centres docents de nivell no universitari de la Comunitat Valenciana.
  
Segon
  
S'aproven les bases per què es regix esta convocatòria, incloses com a annex I a la present orde.
  
Tercer
  
L'import global màxim destinat a esta convocatòria, la línia de subvenció i el programa a càrrec del qual es faran efectives les ajudes seran els següents:
  
Import de subvenció: 202,290,00 euros
  
Línia de subvenció: T0076000
  
del programa 421.30, capítol IV, dels pressupostos de la Generalitat Valenciana per a l'any 2003.
  
DISPOSICIONS FINALS
  
Primera
  
Es delega en el director general d'Ordenació i Innovació Educativa i Política Lingüística la facultat de concedir estes ajudes i se l'autoritza perquè dicte les resolucions necessàries per al desenrotllament i l'execució d'esta orde.
  
Segona
  
La present orde entrarà en vigor l'endemà de la seua publicació en el Diari Oficial de la Generalitat Valenciana.
  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present orde, que posa fi a la via administrativa, es podrà interposar potestativament recurs reposició o plantejar directament recurs contenciós administratiu, en els terminis i davant dels òrgans que s'indiquen a continuació:
  
a) El recurs de reposició haurà d'interposar-se davant de la Conselleria de Cultura i Educació, en el termini d'un mes a comptar des de l'endemà de la seua publicació en el Diari Oficial de la Generalitat Valenciana.
  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua publicació en el Diari Oficial de la Generalitat Valenciana.
  
València, 17 d'abril de 2003
  
El conseller de Cultura i Educació
  
MANUEL TARANCÓN FANDOS
  
ANNEX I
  
Bases
  
Primera. Objecte de les ajudes
  
L'objecte d'estes ajudes és contribuir al finançament de les activitats de renovació pedagògica i de formació permanent del professorat que tinguen l'inici amb posterioritat a l'1 de gener del 2003 i finalitzen abans del 7 de novembre d'este mateix any 2003.
  
Les activitats subvencionades han d'ajustar-se a l'Orde de 9 de juny de 1994, de la Conselleria d'Educació i Ciència (DOGV de 17-8-94), per la qual es regula la convocatòria, reconeixement, certificat i registre de les activitats de formació permanent del professorat que impartix ensenyança de règim general no universitari i de règim especial a la Comunitat Valenciana.
  
Segona. Beneficiaris.
  
Podran optar a estes ajudes les entitats sense ànim de lucre que:
  
- Estiguen legalment constituïdes.
  
- Tinguen domicili social i actuen dins de l'àmbit territorial de la Comunitat Valenciana.
  
- Tinguen declarat entre els seus fins, dins dels seus estatuts, la formació del professorat.
  
Se subvencionaran aquelles activitats amb una duració superior a 10 hores per als assistents i que contribuïsquen a la formació del professorat en els aspectes fonamentals establits en la Llei Orgànica 10/2002, de 23 de desembre, de Qualitat de l'Educació, optant prioritàriament per les que responguen als criteris establits en la base sexta d'esta orde.
  
Tindran preferència les activitats de formació convocades per les entitats sense ànim de lucre que tinguen la condició d'entitats col·laboradores per a la formació del professorat en 2003, en el marc de la Resolució de 16 de febrer de 1998, de la Direcció General d'Ordenació i Innovació Educativa i Política Lingüística (DOGV de 18-03-98), per la qual s'establix el procediment per a l'autorització d'activitats de formació del professorat organitzades per entitats col·laboradores.
  
Tercera. Termini i formalització de sol·licituds per a la realització d'activitats de renovació pedagògica i de formació del professorat
  
Les sol·licituds, annexos II i III, acompanyades de la documentació que consta en la base quarta, es presentaran en el termini d'un mes a partir de l'endemà del dia de publicació de la present orde en el Diari Oficial de la Generalitat Valenciana, preferentment en el Registre General de la Conselleria de Cultura i Educació i en les Direccions Territorials de Cultura i Educació. També es podran presentar en les oficines de correus, sempre que siga en sobre obert i seguint el procediment establit en l'article 31 del Reial Decret 1829/1999, de 3 de desembre, pel qual s'aprova el reglament que regula la prestació de servicis postals (BOE de 31 de desembre de 1999), o en qualsevol altre lloc dels que s'indica en l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Els terminis que finalitzen en dies que, encara que no siguen festius, siguen inhàbils així com els dissabtes, o qualsevol altre que reglamentàriament es declare com a tal, s'entendran prorrogats fins al primer dia hàbil següent.
  
Segons l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, si la sol·licitud no reunix els requisits assenyalats en l'article 70 d'eixa llei i els exigits per esta orde, es requerirà el representant de l'entitat perquè, en un termini de deu dies, esmene la falta o acompanye els documents preceptius. Si així no ho fa, es tindrà per desistit de la seua petició, prèvia resolució que haurà de ser dictada en els termes previstos en l'article 42 de l'abans mencionada Llei 30/1992.
  
Quarta. Sol·licituds i documentació per a la realització d'activitats de renovació pedagògica i de formació del professorat
  
Es presentarà original i una còpia de la documentació següent:
  
a) Sol·licitud que s'ajustarà al model que s'indica en l'annex II.
  
b) Pressupost de despesa de cada una de les activitats, elaborat d'acord amb les pautes que figuren en l'annex III.
  
c) Pla d'activitats de formació que es projecta realitzar durant l'any 2003, d'acord amb el guió que figura en l'annex IV que haurà d'adequar-se al que establix l'Orde 9 de juny de 1994 de la Conselleria d'Educació i Ciència, de referència en la base primera.
  
d) Fotocòpia compulsada dels estatuts de l'entitat o associació quan esta no haja rebut subvenció de la Conselleria de Cultura i Educació en les convocatòries d'ajudes econòmiques per a la realització d'activitats de formació del professorat entre els anys 1994 i 2002, estos dos inclusivament, i no haja sol·licitat la firma d'un conveni de col·laboració per a la formació del professorat. En cas contrari, n'hi haurà prou amb presentar un certificat de la direcció de l'entitat o de l'associació en què es faça constar que els estatuts no han sofrit cap modificació i que, per tant, l'entitat continua regint-se pels mateixos estatuts
  
Quinta. Selecció de les sol·licituds
  
La selecció de les sol·licituds serà realitzada per una comissió de valoració que actuarà d'acord a les normes establides en l'article 22 i següents de la Llei de Règim Jurídic de les Administracions Públiques i del Procediment Administratiu Comú. La dita comissió estarà presidida pel director general d'Ordenació i Innovació Educativa i Política Lingüística o la persona en qui delegue i formada per:
  
- El cap del Servici de Formació del Professorat.
  
- El cap del Servici de Programes d'Innovació i Suport Escolar.
  
- El subdirector d'Educació de les Direccions Territorials de Castelló, València i Alacant, o si no n'hi ha, tècnics de les Direccions Territorials designats pels directors territorials.
  
- Dos directors/es o assessors/es de formació dels Centres de Formació, Innovació i Recursos Educatius designats pel director general d'Ordenació i Innovació Educativa i Política Lingüística.
  
Actuarà com a secretari/ària un funcionari/ària de la Direcció General d'Ordenació i Innovació Educativa i Política Lingüística, per designació del director general, qui actuarà amb veu però sense vot.
  
A totes les sessions de la comissió podrà assistir, amb veu però sense vot, un representant de cada un dels sindicats que formen part de la Mesa Sindical Sectorial d'Educació.
  
La comissió tindrà facultats per a resoldre tots els dubtes que sorgisquen en la interpretació de les bases, així com la possibilitat d'entrevistar els sol·licitants si ho estima oportú.
  
La dita comissió podrà, si ho considera necessari, disposar la constitució de subcomissions tècniques especialitzades a l'efecte de col·laborar en la valoració dels projectes.
  
La relació provisional dels projectes seleccionats es farà pública en el tauler d'anuncis de la Conselleria de Cultura i Educació i en Internet, en la següent adreça http://www.cult.gva.es/dgoiepl. Hi haurà un termini de deu dies hàbils per a formular al·legacions davant de la comissió de selecció, estes al·legacions es presentaran en el Registre de la Conselleria de Cultura i Educació o de les Direccions Territorials de Cultura i Educació.
  
Transcorregut este termini, i una vegada estudiades i ateses, si és procedent, les al·legacions, per resolució del director general d'Ordenació i Innovació Educativa i Política Lingüística, es farà pública la relació definitiva de projectes seleccionats en el Diari Oficial de la Generalitat Valenciana.
  
Als efectes que s'establix l'article 42.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la nova redacció donada per la Llei 4/ 1999, de 13 de gener, s'informa que:
  
- El termini màxim per a resoldre la present convocatòria serà de 6 mesos, a comptar des de la publicació de la resolució dels projectes seleccionats en el Diari Oficial de la Generalitat Valenciana, sense perjuí del que preveu l'article 42.5 de la mateixa llei.
  
- L'efecte que produiria el silenci administratiu, si transcorreguera el termini màxim sense que s'haja dictat i notificat la resolució corresponent, seria desestimatori de les sol·licituds .
  
Sexta. Criteris de selecció
  
Els projectes seran seleccionats, basant-se en la valoració d'interés de les seues accions formatives, d'acord amb els següents criteris, exposats sense orde de prioritat:
  
- Activitats que tracten aspectes que no cobrisquen els programes de formació mampresos per l'administració.
  
- Activitats de contingut curricular que potencien el treball en equip, fomenten la vertebració dels equips educatius i propicien la creació i consolidació dels equips de renovació i millora de l'ensenyança.
  
- Activitats relacionades amb les necessitats educatives específiques, organització i tutoria.
  
Sèptima. Justificació de la despesa i entrega de documentació
  
A partir de la publicació en el Diari Oficial de la Generalitat Valenciana de la Resolució de projectes seleccionats, hi haurà un termini d'un mes des de la conclusió del conjunt d'activitats, per a entregar la documentació acreditativa de la justificació de la despesa, annex V, les actes d'experts i participants, annexos VI i VII, acompanyats de la documentació que consta en les bases desena i onzena. Este termini en cap cas excedirà del 7 de novembre del 2003.
  
Esta documentació es dirigirà al director general d'Ordenació i Innovació Educativa i Política Lingüística de la Conselleria de Cultura i Educació, i serà presentada preferentment en el Registre General de la Conselleria de Cultura i Educació i en les Direccions Territorials de Cultura i Educació. També es podrà presentar en les Oficines de Correus, sempre que siga en sobre obert i seguint el procediment establit en l'article 31 del Reial Decret 1829/1999, de 3 de desembre pel qual es regula la prestació de servicis postals, o en qualsevol altre lloc dels que indica l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Els terminis que finalitzen en dies que, encara que no siguen festius, siguen inhàbils així com els dissabtes, o qualsevol altre que reglamentàriament es declare com a tal, s'entendran prorrogats fins al primer dia hàbil següent.
  
Segons l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, si la sol·licitud no reunix els requisits assenyalats en l'article 70 d'eixa llei i els exigits per esta orde, es requerirà el representant de l'entitat perquè, en un termini de deu dies, esmene la falta o acompanye els documents preceptius. Si així no ho fera, es considerarà que ha desistit de la seua petició, prèvia resolució que haurà de ser dictada en els termes previstos en l'article 42 de l'abans mencionada Llei 30/1992.
  
Octava. Determinació de la quantia de l'ajuda.
  
Després de realitzar la valoració qualitativa de les accions formatives dels projectes, la comissió de valoració realitzarà la proposta de l'import de les ajudes, i es guiarà, com a criteri orientador, per les quantitats que utilitza l'administració Educativa per al pagament de les activitats formatives que organitza i promou, tenint en compte els ingressos i les despeses produïts. La valoració qualitativa de les accions formatives atendrà, a més dels criteris mencionats en la base sexta, a l'adequació entre objectius, continguts i duració de l'activitat. També podrà tindre's en compte altres factors com el nombre de professors assistents a les accions formatives objecte de l'ajuda i les característiques específiques de la zona on es realitze l'activitat.
  
En cap cas, l'import de l'ajuda serà superior a la diferència entre despeses i ingressos de l'activitat.
  
En funció de la justificació de la despesa, tal com s'indica en la base octava, la comissió de valoració podrà modificar la quantia de l'ajuda prevista en la relació provisional.
  
Novena. Justificació econòmica de la despesa.
  
Les entitats beneficiàries, hauran de presentar en el termini indicat en la base sèptima la documentació següent:
  
1. Annex V.
  
2. Justificació de la despesa total de forma detallada, és a dir, de cada una de les activitats, que es realitzarà a través de dos fotocòpies compulsades o degudament confrontades de les factures i documents originals emesos a nom de l'entitat.
  
3. Certificat de l'entitat organitzadora, en què es facen constar els ingressos reals haguts.
  
4. Si no es percep cap ajuda econòmica per una altra via, haurà d'adjuntar-se una declaració firmada pel president/a o pel secretari/ària de l'entitat sol·licitant en què ho faça constar.
  
5. Fotocòpia de la cèdula o targeta d'identificació fiscal.
  
6. Acreditar que es troben al corrent de les seues obligacions tributàries i de la Seguretat Social, així com de l'Impost d'Activitats Econòmiques o, si és procedent, l'exempció.
  
Deu. Memòria final de les activitats i actes d'assistència a estes.
  
Les entitats beneficiàries hauran de presentar en el termini indicat en la base sèptima la documentació següent:
  
1. Una memòria final d'activitats que incloga:
  
- Relació detallada de les activitats realitzades.
  
- Valoració de les activitats: objectius, desenrotllament, metodologia i materials realitzats.
  
- Conclusions i suggeriments.
  
- Dos exemplars de les publicacions realitzades si es rebera ajuda econòmica per este concepte en la resolució d'esta convocatòria.
  
2. Les actes d'assistència i d'experts a cada activitat seleccionada en suport imprés i en el suport informàtic facilitat per la Direcció General d'Ordenació i Innovació Educativa i Política Lingüística, segons models que s'adjunten en els annexos VI i VII, complint així els requisits que s'establixen en l'Orde de 9 de juny de 1994 de la Conselleria d'Educació i Ciència, la referència dels quals consta en la base primera, tant per als cursos com per als grups de treball.
  
La mateixa comissió de selecció a què al·ludix la base quinta podrà establir un protocol de treball a fi d'emetre un informe avaluador de les memòries presentades per les entitats subvencionades. Este informe serà traslladat a la Direcció General d'Ordenació i Innovació Educativa i Política Lingüística i podrà ser utilitzat en futures convocatòries com a element de referència per a la concessió d'ajudes.
  
Onze. Obligacions dels participants.
  
Seran obligacions de les entitats participants les següents:
  
a) Realitzar les activitats projectades per a les quals sol·liciten la subvenció.
  
b) Comunicar a la Direcció General d'Ordenació i Innovació Educativa i Política Lingüística qualsevol modificació o alteració en les activitats que realitzaran o en les fonts de finançament.
  
c) Fer constar expressament en la propaganda o qualsevol publicació referent a estes activitats, que han sigut seleccionades per esta convocatòria de la Conselleria de Cultura i Educació de la Generalitat Valenciana.
  
d) Acceptar les actuacions de control financer de la Intervenció General en relació amb l'ajuda concedida.
  
e) Acreditar, quan es presente la sol·licitud de participació en esta convocatòria, segons la base quarta, i en la forma que es determina en l'Orde de 30 de maig de 1996, de la Conselleria d'Economia i Hisenda (DOGV de 21-6-96), que es troben al corrent en les seues obligacions tributàries i de la Seguretat Social, així com de l'Impost d'Activitats Econòmiques, o si és procedent l'exempció.
  
f) Comunicar a la Conselleria de Cultura i Educació si s'ha obtingut amb anterioritat alguna ajuda per a la mateixa finalitat.
  
g) Facilitar a la Direcció General d'Ordenació i Innovació Educativa i Política Lingüística les tasques de seguiment i supervisió de qualsevol de les activitats previstes en esta convocatòria.
  
Dotze. Reconeixement de les activitats subvencionades.
  
Perquè el Servici de Formació del Professorat de la Direcció General d'Ordenació i Innovació Educativa i Política Lingüística reconega les activitats subvencionades per mitjà d'esta convocatòria, les entitats hauran d'atindre's als requisits que s'establixen en l'Orde de 9 de juny de 1994 de la Conselleria d'Educació i Ciència, la referència de les quals consta en la base primera.
  
L'homologació dels certificats remesos per les entitats es realitzarà sobre les actes previstes en la base desena punt 2 d'esta convocatòria, que hauran de ser presentats abans del 27 de desembre del 2003 en el Servici de Formació del Professorat, per a procedir a la diligència d'homologació, que serà adjuntada als certificats remesos per les entitats.
  
Tretze. Entitats col·laboradores.
  
Aquelles entitats que hagen sol·licitat la firma d'un conveni de col·laboració i hagen adjuntat a la dita sol·licitud la documentació que en esta convocatòria se sol·licita, només hauran de presentar aquells documents que no estiguen en el Servici de Formació del Professorat.
  
Catorze. Resolució definitiva de la convocatòria i percepció de les ajudes.
  
Conclòs el termini de presentació de documents que preveu la base sèptima per als participants, revisada la documentació presentada i determinada la quantia de l'ajuda segons establix la base octava, es farà pública en el tauler d'anuncis de la Conselleria de Cultura i Educació, i en Internet, la relació provisional de les ajudes concedides per a la realització d'activitats de formació del professorat en la següent adreça http://www.cult.gva.es/dgoiepl. Hi haurà un termini de deu dies hàbils per a formular al·legacions davant de la comissió de selecció, estes al·legacions es presentaran en el Registre de la Conselleria de Cultura i Educació o de les Direccions Territorials de Cultura i Educació.
  
Transcorregut el termini, per resolució del director general d'Ordenació i Innovació Educativa i Política Lingüística es resoldran les al·legacions presentades. En el termini d'un mes a partir de la data límit que consta en la base sèptima, el director general dictarà resolució per delegació del conseller de Cultura i Educació, que es publicarà en el Diari Oficial de la Generalitat Valenciana.
  
Si una entitat participant no presentara la documentació referida en els anteriors punts d'estes bases, perdrà el dret al cobrament, prèvia resolució dictada a l'efecte segons establix l'article 42 de la citada Llei 30/1992, de 26 de novembre.
  
La procedència del pagament de la subvenció concedida estarà condicionada al compliment per part de les entitats de les obligacions establides en les bases novena, desena i onzena.